हरिपुरधार  -  इन दिनों जो जंगल व घासनियां बर्फ की सफेद चादर ओड़े होती थीं वहीं, जंगल में बर्फबारी न होने से धू-धू कर जल रहे हैं। बारिश व बर्फबारी न होने के कारण आगजनी की घटनाएं तेजी से बढ़ रही हैं। हरिपुरधार बीट के कई जंगलों व घासनियां आग की भेंट चढ़ रहे हैं, जिसके कारण लाखों रुपए की वन संपदा स्वाह हो रही है। हरिपुरधार क्षेत्र के कई जंगल पिछले कई दिनों से भयंकर आग की चपेट में हैं। शनिवार को मां भंगायणी मंदिर के समीप टिकरी के जंगल में भयंकर आग फैल गई। दोपहर बाद तेज हवाएं चलने के बाद जंगल में फैली आग शालना के समीप एक मकान तक पहुंच गई। वन विभाग की टीम की मुस्तैदी के चलते बलबीर राणा के मकान को तो आग से बचा लिया गया, मगर पशुओं के लिए तीन महीने का भंडारण किया गया घास जलकर राख हो गया। आग खेतों तक पहुंची और खेतों में लगाए गए गोबर के बड़े ढेर भी जल गए। जंगल के अलावा आधा दर्जन से अधिक घासनियां भी आग की भेंट चढ़ गई हैं। वन विभाग आग को बुझाने के लिए भरसक प्रयास कर रहा है, मगर तेज हवाओं के चलते विभाग के कर्मचारी आग पर काबू पाने में कामयाब नहीं हो पा रहे हैं। क्षेत्र में पिछले 15 दिनों से आगजनी की घटनाएं तेजी से बढ़ रही हैं। वन विभाग के डेढ़ दर्जन से अधिक कर्मचारी आग बुझाने में जुटे हुए हैं। अब तक देवदार, बान, बुरास व मौरू समेत विभिन्न किस्म के हजारों पेड़ आग की भेंट चढ़े हैं, जिससे करोड़ों रुपए की वन संपदा को नुकसान पहुंचा है। जंगलों में लगी आग बुझाने में लोगों की ओर से विभाग को कोई मदद नहीं मिल रही है, जिसके कारण जंगलों में फैल रही आग पर काबू पाना वन विभाग के लिए परेशानी का सबब बना हुआ है। घासनियों में फैल रही आग पर ग्रामीण खुद ही काबू पा रहे हैं। जंगलों में फैल रही आग से क्षेत्र में चारे व पत्तियों का भी गंभीर संकट पैदा हो गया है।
 
हरिपुरधार - इन दिनों जो जंगल व घासनियां बर्फ की सफेद चादर ओड़े होती थीं वहीं, जंगल में बर्फबारी न होने से धू-धू कर जल रहे हैं। बारिश व बर्फबारी न होने के कारण आगजनी की घटनाएं तेजी से बढ़ रही हैं। हरिपुरधार बीट के कई जंगलों व घासनियां आग की भेंट चढ़ रहे हैं, जिसके कारण लाखों रुपए की वन संपदा स्वाह हो रही है। हरिपुरधार क्षेत्र के कई जंगल पिछले कई दिनों से भयंकर आग की चपेट में हैं। शनिवार को मां भंगायणी मंदिर के समीप टिकरी के जंगल में भयंकर आग फैल गई। दोपहर बाद तेज हवाएं चलने के बाद जंगल में फैली आग शालना के समीप एक मकान तक पहुंच गई। वन विभाग की टीम की मुस्तैदी के चलते बलबीर राणा के मकान को तो आग से बचा लिया गया, मगर पशुओं के लिए तीन महीने का भंडारण किया गया घास जलकर राख हो गया। आग खेतों तक पहुंची और खेतों में लगाए गए गोबर के बड़े ढेर भी जल गए। जंगल के अलावा आधा दर्जन से अधिक घासनियां भी आग की भेंट चढ़ गई हैं। वन विभाग आग को बुझाने के लिए भरसक प्रयास कर रहा है, मगर तेज हवाओं के चलते विभाग के कर्मचारी आग पर काबू पाने में कामयाब नहीं हो पा रहे हैं। क्षेत्र में पिछले पंद्रह दिनों से आगजनी की घटनाएं तेजी से बढ़ रही हैं। वन विभाग के डेढ़ दर्जन से अधिक कर्मचारी आग बुझाने में जुटे हुए हैं। अब तक देवदार, बान, बुरास व मौरू समेत विभिन्न किस्म के हजारों पेड़ आग की भेंट चढ़े हैं, जिससे करोड़ों रुपए की वन संपदा को नुकसान पहुंचा है। जंगलों में लगी आग बुझाने में लोगों की ओर से विभाग को कोई मदद नहीं मिल रही है, जिसके कारण जंगलों में फैल रही आग पर काबू पाना वन विभाग के लिए परेशानी का सबब बना हुआ है। घासनियों में फैल रही आग पर ग्रामीण खुद ही काबू पा रहे हैं। जंगलों में फैल रही आग से क्षेत्र में चारे व पत्तियों का भी गंभीर संकट पैदा हो गया है।